ইসহাক হোসেন তালুকদার সিরাজগঞ্জ জেলা আওয়ামী লীগের সদস্য ও মুক্তিযোদ্ধা ছিলেন। তিনি ১৯৬৮ সালে ছাত্র ইউনিয়নের রাজনীতির সাথে সম্পৃক্ত হয়ে ঊনসত্তরের গণঅভ্যুত্থানে সক্রিয় অংশ গ্রহণ করেন। ১৯৭১ সালে মুক্তিযুদ্ধে অংশ গ্রহণ করেন। ১৯৮০ সালে ধামাইনগর ইউনিয়ন আ’লীগের সভাপতি পদে নির্বাচিত হন। ১৯৮৪ সালে সিরাজগঞ্জ জেলার রায়গঞ্জ উপজেলার ধামাইনগর ইউনিয়নের চেয়ারম্যান নির্বাচিত হন। ১৯৭৯-১৯৮১ মেয়াদে পাবনা পল্লীবিদ্যুৎ সমিতি-৩ (বর্তমানে সিরাজগঞ্জ পল্লীবিদ্যুৎ সমিতি) এর প্রতিষ্ঠাতা সভাপতি হিসেবে দায়িত্ব পালন করেন। তিনি ১৯৮৬ সালে জেলা আওয়ামীলীগের সহসভাপতি নির্বাচিত হয়েছিলেন।

তিনি বাংলাদেশ আওয়ামী লীগের প্রার্থী হিসেবে ১৯৮৬ সালের তৃতীয়, ২০০৮ সালের নবম ও ২০১৪ সালে দশম জাতীয় সংসদে মোট তিন দফা সিরাজগঞ্জ-৩ (রায়গঞ্জ-তাড়াশ) আসন থেকে সংসদ সদস্য নির্বাচিত হন। নবম জাতীয় সংসদের প্রবাসী কল্যাণ ও বৈদেশিক কর্মসংস্থান বিষয়ক স্থায়ী কমিটির সদস্য ও বাংলাদেশ জাতীয় পাঠাগার বিষয়ক স্থায়ী কমিটির সদস্য ছিলেন। দশম জাতীয় সংসদের সরকারি হিসাব সংক্রান্ত স্থায়ী কমিটিরও সদস্য ছিলেন।

ইসহাক হোসেন মোট ৫বার আওয়ামী লীগের মনোনয়নে সিরাজগঞ্জ-৩ (রায়গঞ্জ-তাড়াশ) আসনে প্রতিদ্বন্দ্বিতা করলেও ১৯৯১ সালের পঞ্চম ও জুন ১৯৯৬ সালে সপ্তম জাতীয় সংসদ নির্বাচনে পরাজিত হয়ে ছিলেন।

রাজনৈতিক ও কর্মজীবন
জন্ম ও প্রাথমিক জীবন
শিক্ষা জীবন
পারিবারিক জীবন